MINT สุดยอด! กำไรปี 58 โต 60% เตรียมแจกปันผล 0.35 บ./หุ้น
MINT สุดยอด! กำไรปี 58 โต 60% มาที่ 7.04 พันลบ. จากปีก่อนมีกำไร 4.40 พันลบ. หลังรายได้ธุรกิจโรงแรมพุ่ง ขณะที่เตรียมแจกปันผล 0.35 บ./หุ้น XD 8 เม.ย.59 กำหนดจ่ายปันผล 28 เม.ย.นี้
19 ก.พ. 2559

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 7.04 พันล้านบาท หรือมีกำไรสุทธิ 1.5992 บาทต่อหุ้น เพิ่มขึ้น 60% จากช่วงเดียวกันของปีก่อนที่มีกำไรสุทธิ 4.40 พันล้านบาท หรือมีกำไรสุทธิ 1 บาทต่อหุ้น
โดยผลการดำเนินงานในช่วงดังกล่าวมีกำไรเพิ่มขึ้นเนื่องจากบริษัทมีรายได้จากการดำเนินงานของธุรกิจโรงแรมและอื่นๆ เพิ่มขึ้น ขณะเดียวกันบริษัทมีรายได้จากการขายอสังหาริมทรัพย์เพิ่มขึ้น
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.35 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 8 เม.ย. 2559 และกำหนดจ่ายเงินปันผลในวันที่ 28 เม.ย. 2559